
Η Περιφέρεια Θεσσαλίας σε συνεργασία με το πρώτο online νηπιαγωγείο  Kidoplanet της Λαρισαίας κ. Τίνας Μιναρετζή, προσφέρει από σήμερα δωρεάν τις υπηρεσίες του νηπιαγωγείου σε όλες της Θεσσαλικές οικογένειες, για την περίοδο της πανδημίας του κορωνοιού.
«Δίνουμε στους γονείς ένα χρήσιμο, σύγχρονο και δωρεάν  εργαλείο για να απασχολήσουν με δημιουργικό τρόπο τα μικρά παιδιά, που παραμένουν σπίτι.
Μένουμε σπίτι, προστατεύουμε τους εαυτούς μας και όσους αγαπάμε, συνδεόμαστε στο www.kidoplanet.gr περνάμε το χρόνο μας δημιουργικά και ευχάριστα με τις υπηρεσίες του πρώτου online  νηπιαγωγείου» δηλώνει ο Κώστας Αγοραστός.
«Ευχαριστώ πολύ την κ. Τίνα Μιναρετζή και τον προγραμματιστή κ. Βασίλη Κολορίζο για το αυξημένο αίσθημα ευθύνης. Είναι παράδειγμα ατομικής ευθύνης που ανάγεται σε συλλογική» προσθέτει ο Περιφερειάρχης.
[image: http://www.kosmoslarissa.gr/Media/Default/DIAFORA/logo%20kidoplanet.png]
Το www.kidoplanet.gr δημιουργήθηκε το 2011. Αποτελεί μια πλατφόρμα εκπαίδευσης παιδιών προσχολικής ηλικίας 3-6 ετών και ένα εργαλείο πληροφορικής εκπαίδευσης νηπίων.
Είναι πλήρως εικονογραφημένο και η πλοήγηση είναι σχεδιασμένη συμβολικά.
Περιέχει ασκήσεις μαθηματικών καλύπτοντας όλη την θεματολογία του νηπιαγωγείου, πλήρη εγκυκλοπαίδεια του περιβάλλοντος, παζλ,  ζωγραφική και φύλλα εργασίας προς εκτύπωση.
Διαθέτει σύστημα εξατομικευμένης προόδου και προσαρμόζεται στις μαθησιακές ανάγκες των μαθητών. Διαθέτει επίσης συνοδευτικές εφαρμογές πολυμέσων (βίντεο, εικόνες, ήχους).
Το kidoplanet χρησιμοποιείται από νηπιαγωγεία και ιδιώτες γονείς πανελλήνια.
Όποιος  ενδιαφέρεται για  ελεύθερη χρήση του Kidoplanet μπορεί να αποστείλει email στο kidoplanet2017@gmail.com και θα λάβει πρόσκληση ελεύθερης πρόσβασης άμεσα.

